
Cuvântul arhiereilor. 


In mijlocul evenimentelor dureroase 
ale timpului din urmă trebuie să în- 
semnăm un fapt îmbucurător care ne 
inspiră mulţumire și are darul de-a în- 
senină pe câteva clipe atmosfera vieţii 
noastre politice. Vorbim de atitudinea 
plină de demnitate cu care arhiereii 
ambelor noastre biserici au respins atacul 
nesocotit din cunoscutul ordin al lui 
Apponyi. Prin această atitudine pare a 
se fi deschis o eră nouă în istoria po- 


„liticei noastre bisericeşti şi e de datoria 


cronicarului acestor vremi să stăruie 
asupra unui moment de-o asemenea im- 


„portanță. 


„de reorganizare a 


Să începem cu accentuarea unui 
adevăr netăgăduit: Linia de conduită 
politică a capilor noștri bisericeşti din 
ultimul timp a fost în mai multe rân- 
duri lipsită de hotărtrea unei demnități 
răspicate. Cu mai multe ocazii, dar cu 


„deosebire în timpul din urmă, când mi- 


nistrul Apponyi şi-a dat la iveală planul 
învățământului în 
şeoalele primare, arkhiereii noştri în pă- 
şirea lor au avut clipe de ezitare şi 
uneori de dubiette jignitoare chiar. Cât 
de dureroase au fost impresiile ce-a cules 
la noi spiritul public din aceste mo- 
mente jalnice! Cu toţii ne dam seama 
de importanţa istorică a cârjei arhierești 


în viața sufletească a neamului nostru, 


știam că în cursul veacurilor toiagul lor 
de păstorire a fost înzestrat cu atribu- 


'țiunile cele mai de căpetenie ale con- 


ducerii unui popor și tresăream de amă- 
răciune când învăţămintele prezentului 
ne arătau slibiciuni din cari nu mai 
puteam recunoaște urmele continuității 
de tradiţii în împlinirea acestor înalte dig- 
nități. Și stam sdrobiţi atunci, sub po- 
vara celor mai chinuitoare gânduri. Ve- 
deam cum în acele zile grele amorţirea 
căpeteniilor cuprinde în mrejile ei turma 
şi cum pe ici pe colo răsar tot mai 
multe fiinţe șovăitoare cari urmează 
pilda celor mai mari. Vedeam cum sub 
îndrumarea unor împrejurări excepțio- 
nale în viaţa noastră publică începe să 
prindă înfiripare o concepţie morală cu 
temeiuri şubrede, pornită din îndemnurile 
unui utilitarism îngust. Vedeam cum ni 
se înmulțesc slabii și cum ținuta lor de 
plecăciune domoală caută a şi-o legi- 
timă cu atitudinea de oportunitate a şe- 
filor noștri bisericești. Incepusem a azistă 
la o criză morală a societăţii noastre, 
în care spiritul de sacrificiu păreă a fi 
înlocuit tot mai mult cu pornirile unui 
egoism brutal, caracteristic vremilor de 
dibuire şi nesiguranță politică. Noi ne 
ziceam atunci: în astfel de zile tulburi 
o îndrumare luminoasă numai strălucirea 
cârjei arhierești ne poate da. Ne dam 








seama că numai acest sceptru purtat 
cu vrednicie ar puteă deschide un drum 
nou într'o epocă de lâncezire. 


De sigur, că în acele clipe când 
credinţa noastră în ziua de mâne eră 
pusă la cântar, ori-ce şovăire a arhie- 
reilor luă proporții mari în mintea noastră 
pătrunsă de îngrijiri serioase şi trezeă 
apostrofări uneori violente la adresa 
unor înalte feţe bisericești. Eră pe de- 
plin îndreptăţită tre sărirea -ori cât de 
nervoasă a nemulțumirii noastre, atunci 
când se păreà că cei mai mulți dintre 
arhierei se apropie de apele guverna- 
mentalizării care ar fi deschis o pră- 
pastie între ei şi popor. Şi cum să fi 
rămas liniștiți, când preoțimea, unicul 
nostru factor istoric cu influenţă hotări- 
toare asupra vieţii sufleteşti a poporului 
nostru, eră să fie îndrumată pe cărări 
cu total protivnice aspirațiilor legitime ale 
acestui neam? Cum să ne fi putut su- 
primă clipele de răsvrătire ale unei in- 
dignări fireşti, când cele mai temerare 
planuri de încălcare a drepturilor noastre 
bisericești şi politice erau primite cu ge- 
sturi de ascultare umilitoare de către 
cei puşi în fruntea destinelor noastre? 
Senţelege, că nu am putut privi cu li- 
niște atunci la desfășurarea unei serii 
de slăbiciuni şi greșuri cari dureau. A 
fost deci foarte firesc ca în acest timp și re- 
vista noastră să-și manifesteze cu toată 
asprimea resentimentul împotriva unei 
asemenea stări de lucruri. 


De-atunci a trecut vreme puţină, 
dar suficientă pentru a creă o situaţie 
cu totul schimbată.  Purcezând din în- 
văţămintele anilor de supunere și îm: 
pins de himera rehabilitării unei popu- 
larităţi risipite în faţa neamului său, 
contele Apponyi a căutat să ducă cu 
un pas mai departe opera lui de dis- 
trugere. A voit să creieze o nouă etapă 
în înaintarea ideei grosolane a desnaţio- 
nalizării unui popor. Şi astfel a venit 
cu ordinul catehizării ungurești.. 


Intreagă opinia noastră publică a 
tresărit consternată în faţa acestui act 
de obrăznicie şi-a respins atentatul brutal 
care ţinteă falșificarea vieţii noastre su- 
feteşti. Societatea noastră, chiar și în 
nuanțele ei mai moderate, — cu excep- 
iunea câtorva indivizi călăuziţi de doc- 
trina „moderaţiunii“ profesionale — și-a 
strâns rândurile într'o protestare una- 
nimă împotriva loviturii nesocotite. Presa 
noastră a susţinut o agitație laudabilă 
în favorul cauzei şi-a adus în mișcare 
toate păturile noastre sociale. Un lucru 
mai eră însă de așteptat: cuvântul arhie- 
reilor noștri. Cât neastâmpăr şi cât sbu- 
cium eră în această așteptare! Sau re- 
înviat vechile amărăciuni, sa dat curs 
liber credințelor cari purcedeau din cu- 
noașterea trecutului şi n'am fi sinceri, 
dacă am susține că cele mai multe pro- 








teţii ar fi fost pornite din convingeri 
optimiste... 


lată însă că profeţiile îndurerate au 
fost desminţite de realitate: arhiereii 
noștri, într'o solidaritate admirabilă, sau 
opus ordinului trimis de îndrăzneţul mi- 
nistru şi au decis să nu-l execute. 


Nu ne gândim acum la urmările 
acestui grav conflict între biserică şi unul 
dintre nedrepţii depozitari ai puterii de 
stat. Viitorul apropiat va lămuri situaţia 
și va arătă pe partea cui rămâne bi- 
ruința. 


Un fapt însă trebuie reţinut: atitu- 
dinea bărbătească şi de înaltă cinste naţională 
a căpeteniilor noastre bisericești. Câştigând 
ori pierzând dreptul nostru într'o luptă 
cu un guvern plin de păcate, noi nu 
schimbăm mult, în situaţia actuală, dar, 
având temeiuri morale puternice în lupta 
noastră de rezistență şi apărare, avem 
deplina garanță a biruinţii de mâne. Și 
la întărirea nivelului moral al luptei 
noastre politice au contribuit prin ți- 
nuta lor actuală arhiereii ambelor bise- 
rici. lată de ce trebue să le fim mulţu- 
mitori, 


Darea de samă a deputatului de Vint |. 
Maniu. Dumineca trecută s'a prezentat înaintea 
alegătorilor săi din Vinţ dl I. Maniu pentru a-şi 
ține darea de samă. Distinsul deputat a fost in- 
soţit de colegii săi Dr. Aurel Vlad, Ştefan C. 
Pop, Teodor Mihali şi loan Suciu. Deputatul 
Maniu a combătut sistemul de guvernământ al 
coaliţiei, care în politica ei faţă de naţionalităţi 
şi-a manifestat în nenumărate rânduri tendinţele 
ostile cari culminează in legea învăţământului 
primar pregătită de Apponyi, în proiectul vo- 
tului plural al lui Andrâssy, în politica de colo- 
nizări urmată de ministrul agriculturii Darânyi, 
iar mai recent în ordinul temerar în chestiunea 
catehizării ungurești. Oratorul arată ‘legătura 
firească între partidul naţional român şi toate 
nuanțele democratice din populaţia ţării. Işi 
justifică din nou atitudinea laudabilă din parla- 
ment în chestiunea armatei si arată că atât în- 
tărirea internă a ţării, cât şi consolidarea mo- 
narhiei reclamă o armată cu limbă de comandă 
unitară. La sfârşitul frumosului discurs, dl Maniu 
aduce mulţumiri episcopilor români pentru ati- 
tudinea bărbătească cu care au respins ordinul 
lui Apponyi şi declară din nou că va continuă 
lupta împotriva - atacurilor necurmate ale gu- 
vernului. 

Discursul domnului Maniu a fost ascultat 
cu deosebită însufleţire și pietate de numeroasa 
azistenţă. S'a putut remarcă deosebita dragoste 
cu care e primit de țărănimea acestui cere vred- 
nicul deputat. După discursurile deputaţilor cari 


au însoţit pe dl Maniu s'a votat o rezoluţiune 


în care. adunarea îşi exprimă încrederea sa în 
deputatul de Vinţ şi neincrederea în guvern. 

0 nouă ciudăţenie. 
— Maghiarii se „desnaţionalizează! — 


Cine a urmărit ultimele atacuri ofi- 
ciale şi neoficiale la adresa naţionalită- 
ţilor, a putut observă ivirea unui nou 
element de bătaie. Aât guvernul cât 
şi societatea maghiară caută să creeze 
câteva motive artificiale pentru a-și puteă, 
scuză  procedările împotriva noastră. 
Intre aceste motive unul cu deosebire 
este mai mult accentuat: teama de desna- 
ționalizare a maghiarilor de cătră naționali- 
tăți și în special de cătră Români. 

Aşa ne-a surprins cu desăvârşire că 
însuș Apponyi, în recenta sa convorbire 
cu un ziarist din Viena, a declarat că 
măsurile sale nu au alt scop decât acela 
de a apără pe Maghiari în contra in- 
vaziei naționalităților. Am văzut că go- 
cietățile culturale ungurești în apelurile 
lor se plâng mereu de creşterea popu- 
lației nemaghiare în paguba elementului 
hegemon. Numai zilele trecute o nouă 
societate studenţească a pus bazele unei 
lupte statornice în contra Românilor şi 
Saşilor din Transilvania, cari în cele eco- 
nomice şi în cele culturale amenință pe 
Secui. Această teamă de desnaţionali- 
zare conducătorii politicei de astăzi ar 
voi s'o deştepte pe toată linia și să facă 
astfel demnă de credință orice măsură 
luată în acest s*op. 

Nici vorbă, Nimic din toată teama 
aceasta nu este adevărat. Totul e minţit. 
Totul apucătură maucbhiavelică. Și min- 
ciuna este atât de mare, încât o desmint 
până și datele statistice oficiale, întoc- 
mite, pe cum se ştie, într'adins așa fel, 
ca să arete un spor anual de partea 
Maghiarilor. Rasa maghiară este răsfă- 
țată de stat, e întărită mereu prin fa- 
voruri excepționale, e înmulțită prin 
amestecul cu Evreii și nimic nu poate 
să dovedească pericolul semnalat. 

Faptul acesta însă nu împiedecă 
guvernul să legifereze colonizarea Cian- 
găilor și să ia pământ din regiuni curat 
româneşti pentru a-l oferi imigraţilor un- 
guri sub pretextul întărirei rasei. De-ase- 

menea ministrul cultelor nu se rușinează 
de loc a reclamă pentru neamul său 
acele multe comune româneşti dela pe- 
riferiile Săcuimei și a Sătmarului; unde 
locuitorii, prin vitregimea timpurilor, au 
uitat limba lor maternă şi nu mai știu 
româneşte decât rugăciunile. In şcoa- 
lele acestor comune, unde aleargă mii 
de copii români ungurizaţi, numitul mi- 
nistru nu îngăduie să se propună o 
boabă românească, sub cuvânt că aceasta 
însemnează „desnaţionalizarea Maghia- 
rilor“... deși cu nimic nu poate dovedi 


că aceste victime au aparţinut cândva 


neamului unguresc. 


Minciuna aceasta enormă, cu care 
guvernul își apără noua sa agresiune, 
trebue demascată şi combătută. Ceeace 
putem face mai întâi este să atragem 
atenţia conducătorilor bisericilor noastre, 
de a luă sub scutul lor pe acei credin- 
cioșşi români dela periferii, cari şi-au 
uitat de limba lor, cari însă continuă 
a se închină în biserica românească, 
Numai biserica îi mai poate salvă din 
ghiarele lacomilor adversari. lar cât 
pentru noi, pentru presă, va fi bine ca 
pe viitor, decâteori ne vom pune în le- 
gătură cu străinătatea, să stăruim asupra 
acestei legende cu „desnaţionalizarea“ 
maghiarilor și să o desvălim în toată 
ciudăţenia ei. 


0 pierdere însemnată a suferit ziaristica 
noastră din Ungaria prin retragerea d-lui Russu 
Şirianu dela „Tribuna“. După-cum suntem infor- 
maţi dl Russu s'a mutat la Bucureşti șia in- 
trerupt toate legăturile sale cu organul din Arad. 
Nu putem decât să regretăm retragerea d-sale 
dela Tribuna, al cărei fondator şi conducător a 
fost timp de 13 ani. Desigur că prin depărtarea 
d-lui Russu atât ziarul arădan cât întreagă pub- 
licistica noastră de-aici va simţi mult lipsa des- 
toinicului condei care cu-o rară agerime şi cu 
o îndrăzneală cinstită a servit totdeauna cauza 
noastră. Urăm confratelui nostru iubit izbândă 
în noul drum ce şi-a croit şi pe care nu va 
uită de năzuinţele celor rămaşi acasă. 

Un sol al păcii. 


Un sol al păcii sa ivit în sfârșit şi 
din tabăra maghiară. Negreşit că e cu 
mult mai importantă păşirea acestuia, 
decât întregul cor de împăciuitori ridi- 
caţi din mijlocul nostru. Căci câtă vreme 
tagma „moderaţilor“ noştri — afară de 
prea puţine excepţii onorabile — sa 
înjghebat din indivizi dornici de căpă- 
tuială, puţinii maghiari cari au profesat 
principiul unei politici de apropiere față 
de naţionalităţi au fost mai totdeauna 
spirite călăuzite de prevedere şi obiec- 
tivitate, cari vorbind în numele unui 
ideal au avut să sufere loviturile bru- 
tale ale unui sistem politie cu totul 
protivnie credințelor lor. 

E firesc deci că nu vom puteă face 
nici o asemănare între băiguielile cu- 
tărei secături improvizate în ,ilustri- 
tate“, care se burdeşte de dragul sto- 
macului, și năzuinţele de pacificare ale 
vre-unui intelectual ungur, slujitorul unei 
idei. Cât priveşte însă rezultatul lor po- 
zitiv, se cam aseamănă aceste tendinţe, 
fiind deopotrivă de infructuoase. Şi e 
firesc acest lucru. 

Ori cât am dori din partea noastră 
roadele binefăcătoare ale păcii şi bunei 
învoiri, noi Românii nu vom puteă porni 
o acţiune de împăciuire până în mo- 
mentul când împrejurările politice vor 
creà un raport de egalitate, între noi şi 
elementul maghiar din monarhie. Noi 
vom aveă totdeauna un rol passiv de 
câteori vor ieși la suprafața vieţii politice 
asemeni tendințe. Pentrucă să judecăm 
obiectiv: actuala dușmănie din parte-ne 
nu este decât repulsiunea foarte firească 
a omului care e încontinuu lovit. Când 
încetează lovitura sa curmat mobilul 
sufletesc al reacţiunii. Politicianii ma- 
ghiari cari își pot ridică privirile din- 
colo de paravanul digestiei bugetare, 
n'au decât să înzestreze poporul nostru 
cu toate atribuţiile legale ale drepturilor 
cetățenești de cari se bucură astăzi 
neamul maghiar şi pacea sa coborit 
între noi. Până atunci însă steagul alb 

Revedere. 


Si-a dus o ’ntreagă veșnicie 
Trudita anilor povară, 
- De când legarăm prietenie, 
Măsuţa mea de-odinioară. 


In umbra vechei cafenele, 
În cel mai tăinuit ungher, 
„Ne luminau aceleaşi stele, 
Acelaș colț senin de cer... 


Aici, în nopțile de iarnă, 
Singurătatea mea amară 
Putea visările să-și cearnă 
Prin fumul leneș de ţigară. 


Măsuţa mea, ți-aduci aminte, 
De-atâtea zile fără soare, 

Când fruntea mea cădeă fierbinte 
În palmele tremurătoare ? 


Pe bolta ei trandafirie 

N'avea credința mea înfrângeri 
in mândra noastră sărăcie 

Ea ne vrăjeă un cor de îngeri... 








Cum m'a furat de-atunci viaţa 
În goana ei fără repaos... 
Muveă în neguri dimineaţa 
Rătăcitorului în haos... 


Azi, după vremi de neguri pline, 
Măsuţa mea, iar ne'ntâlnim, 
Duceam șirag de vieți în mine, 
Azi mă întorc cun ţintirim. . . 


Mi-am risipit de mult în lume 
Senina visurilor salbă. 

Măsuţa mea, îți spun un nume 
Și-l scriu pe marmura ta albă. 


Aegrotus. 


O, tu ce plângi în umbră... 


Un cântec trist, un cântec atât de cunoscut 
Străbate plânsul ploaiei de cine știe unde 
Și sufletu-mi aude şi sufletu-mi răspunde, 
Purtat din nou în lumea uitatului trecut... 


In ropotul de ploaie răsună dulce, lin, 
Se'nalță dintr'odată ... coboară iar. .. și moare 
Și iar se urcă 'n unde încete, plângătoare, 
Când tace 'n depărtare al vântului suspin. 











De unde vine oare și cine l-a trimis 

Să-mi mai aduc' aminte de zilele uitate? 

Un cântec trist... ascultă-l în inimă cum bate 
Și plângi, sărmane suflet, pe veci pierdutul vis... 


Cu dânsul vin in stoluri atâtea amintiri, 
Atâtea clipe sfinte pierdute în uitare... 
S'apropie cu dânsul a vremei depărtare 
Şi vălurile vremei le face mai supțiri.. . 


El spune că departe e ţara unde vin 

In fiecare iarnă, din alte zări, cocorii, 

Dar unde niciodată nu vin rătăcitorii 

Plecați să moară 'n largul pământului străin. 


El spune că grădina și codrul e pustiu, 

Că-i plin de jale câmpul... căminele degarte... 
Căn van aşteaptă mama pe cei plecaţi departe 
Privind în largul zării din zori până târziu. .. 


0, tu, ce plângi în umbră şi-acelaș dor alini 

In cântecul ce spune de-o ţară depărtată .. . 

Nu simţi că lângă tine un piept porni să bată, 

Că nu mai ești de-acuma pierdut “printre străini? 
Victor Eftimiu. 





i! 

în tabăra noastră va fi un paradox care 
nu se iartă. 

E interesantă însă mentalitatea cu 
multe nuanţe de înrudire a celor mai 
mulţi pacificători ideologi cari se ivese 
în publicitatea maghiară. Ei toţi pornesc 
din principiul fundamental al concilianței 
reciproce, menajând însă în acelaș timp 
interesul neamului din care fac parte. 
Atunci când recunosc o seamă din pos- 
tulațele prea avansate ale politicei un- 
gureşti, cari prin rostul lor sunt ridi- 
cole și fără umbră de legalitate, ei pre- 
tind din partea noastră sacrificarea unor 
drepturi din cele mai elementare. Cam 
în acest spirit e scrisă şi broşura d-lui 
Horváth Iózsef Lajos: „A válság ésa român 
kérdés“ (Criza şi chestia română) apă- 
rută în zilele din urmă și comentată 
destul de favorabil de-oparte a pressei 
noastre. 

Și în această broșură se urmează 
principiul concesiilor reciproce şi se vor- 
beşte de sacrificarea pretențiilor exage- 
rate. Extremele pe cari autorul le for- 
mulează ar fi șovinismul politicei ma- 
ghiare şi tendințele federaliste prin cari s'ar 
distinge politica noastră națională. In 
rătăcirea lui, autorul consideră chiar și 
şovinismul guvernanţilor noștri drept un 
rezultat al exagerărilor cari ar porni 
din tabăra noastră. In jurul acestei idei 
se brodează întreagă broşura d-lui Hor- 
vâth, care are pagini obiective şi ob- 
servaţii juste la adresa actualului sistem 
moral al politicei celor dela guvern, 
precum şi rânduri de-o ireproşabilă acu- 
rateţă pentru apreciarea scârbăriilor bur- 
diste. 

Nouă însă ideia fundamentală a 
acestei broșuri ni se pare greșită. Pen- 
trucă postulatele noastre formulate în 
programul partidului naţional român, 
precum şi întreagă lupta noastră nu pre- 
zintă momente condamnabile şi nu cul- 
minează întrun extrem care ar păcătui 
împotriva legalităţii de drept. Dimpo- 
trivă noi în lupta noastră de rezistență 
ne-am redus limitele pretențiilor la mi- 
nimul posibil, încât a face concesii şi 
mai departe, înseamnă a ne săpă groapa 














PARA NOASTRA“ 


înşine. Autorul ne vorbeşte de federa- 
lism, de tendinţe destructive, de legă- 


“turi neiertate cu Viena şi alte pretinse 


păcate, — cari vădit sunt scoase la su- 
prafață pentru a legitimă oarecum or- 
giile nebune ale șovinismului celor dela 
putere. Greşeşte foarte. mult distinsul | 
publicist maghiar, când ne vorbeşte de 
exagerări din partea noastră. Și ca să 
vadă cetitorul că e unilaterală această 
judecată vom reproduce tocmai cuvin- 
tele autorului în cari se caracterizează 
pe scurt stările actuale dela noi. Iată-le : 
„In administraţie dela declararea activității 
pariamentare supremul postulat a devenit po- 
litica. Slujbaşul administrativ poate fi un rău 
funcţionar, brutal, neglijent, om lipsit de con- 
știință, păcatele lui totus se iartă dacă poate 
arătă rezultate politice faţă cu naționaliștii. 
Arestările și cele mai multe nesocotiri ale li- 
bertății individuale precum și abuzurile cu 
puterea oficială în cele mai multe cazuri se 
iartă, când sau comis în numele politicei. 
Politica a ajuns o adevărată apă de botez a 
vieții noastre publice, — în care se spală 
toate păcatele. A devenit școală la noi, că 
naționalismul ca doctrină potrivnică statului, 
trebuie sdrobit prin orice mijloace și cel ce 
poate prezentă pe acest teren cele mai vite- 
jești fapte, poate fi sigur că va fi deslegat 
de alte păcate. Cunoaștem funcționari îrepro- 
șabili, cari cred a se achită de datoria lor 
prin împlinirea cât mai punctuală a slujbei 
ce poartă și cari devin din zi în zi mai im- 
posibili, fiindcă nu pot arătă rezultate poli- 
tice“... (p. 48.) lată un escerpt în care 
autorul descrie stările dela noi și la care 
orice cunoscător al relaţiilor noastre ar 
mai puteă adăugă cărţi întregi. Ei bine, 
când stăm în fața unor asemeni nedrep- 
tăţi, când instinctul nostru de viaţă e 
sbiciuit şi existenţa noastră e pusă la 
cântar, cum poate fi socotită modesta 
noastră acţiune de apărare drept o for- 
mulă a unor pretenţii exagerate? Ni se 
vorbește de „federalism“ astăzi când 
reprezentanții autorizați ai neamului 
nostru nici nu se gândesc la această 
reţetă de nouă consolidare politică. Ne 
vorbesc de alianţa cu Viena, dar cum 


n'ar fi justificată această alianţă, — care | 

de fapt nu există, — când sar putea 
întări prin aceasta lupta noastră de apă- 
rare? Doar marele tribun maghiar Lu- 
dovie Kossuth aruncase cândva fraza la- 
pidară: Şi cu dracul fac tovărășie împo- 
triva Austriei, pentru a-mi apără neamul“... 
De ce n'am face şi noi tovărăşie cu 
ori-cine, pentru a ne apără împotriva 
loviturilor unui guvern târă conștiință ? 
lată de ce noi nu mai putem sa- 
crifică nimic. Cu ramură de maslin se 
vine numai dela egal la egal. Şi deacaia 
solia noului apostol nu poate cere ascul- 
tare decât în tabăra maghiară. Noi nu 
suntem datori cu nici un răspuns. 


Coaliția și votul universal. 


Mentalitatea coaliției e mentalitatea 
omului care, ajuns într'o situaţie bună, 
ține să-și asigure situația aceasta cu 
orice preț... 

Coaliția a primit guvernul cu un 
program din care făceă parte și alcă- 
tuirea votului universal — ca unul dintre 
punctele a căror realizare se impuneă 
ca o datorie de neamânat. Și trei ani 
de zile, cât au stat la cârma țării, au 
amânat prezintarea proiectului de lege 
despre reforma electorală dela primă- 
vară pe toamnă, dela toamnă pe primă- 
vară şi mereu aşa înainte, până când, 
în cele din urmă, constrâns de opinia 
publică, contele Andrássy s'a văzut ne- 
cezitat să prezinte Camerei un proiect 
de lege electorală care n'a mulţumit pe 
nimeni, nici chiar pe aderenţii coaliţiei, 
şi a contribuit și el la compromiterea 
desăvârşită a regimului coaliționist. 

S'a început lupta împotriva falşului 
contelui Andrâssy în întruniri publice, 
prin pressă şi publicaţii — și proiectul 
a rămas proiect. 

Reforma electorală trebuie, însă, al- 
cătuită! i 

Guvernul coaliției a fost- nevoit să-şi 
deà demisia, care a fost primită. Erà 
acum vorba de alcătuirea unui nou ca- 
binet care să n'aibă altă misiune decât 
realizarea reformei electorale prin intro- 








Societatea scriitorilor români. 


Merge greu de tot. La anumite intervaluri 
ideia se reiă şi se discută; firile întelegerei se 
impreună și se distramă ; iar constituirea socie- 
tăţii se amână pentru mai târziu. Frământarea 

asta ţine dela incercarea primă a franemasonilor 
români, grupaţi în „Societatea filosoficească“ la 
anul 1794. Tot planuri, programe sunătoare, 
manifeste prin ziare şi întruniri solemne. Dar 
numai atât. Şi poate nici nu trebue să pretindem 
mai mult dela familia firilor iritabile; așa sunt 
scriitorii pretutindeni. individualişti exageraţi, pre- 
tenţioşi, puternici fiecare în parte, dar incapabili 
a săvârşi împreună cu alţii o operă comună. 
Fiecare a citit pe „Faust“ şi ştie că: der Starcke 
ist am măchtigsten, allein! Putere de coheziune, 
spirit de înţelegere și de toleranţă este numai 
intre cei slabi. Societatea în accepțiunea adevă- 
rată, a cuvântului este un fel de solamen miseris! 

Şi iată pentru ce se înfiripă cu atâta ane- 
voinţă mult discutata societate a scriitorilor; 
numai din motive de orgoliu. 

Se pare insă că democratizarea spiritului 
public are o influenţă și asupra scriitorilor noştri, 
îi apropie unii de alţii, ii face mai buni, şi mai 
ingăduitori, In timpul din urmă ideia unei apro- 
pieri intre dânșii se propagă cu atâta căldură, 
încât nu este exclusă surpriza, ca, în potriva ne- 





fastelor tradiţii, să vedem totuş peste câteva 
zile o societate literară organizată. S'a ţinut un 
coneiliabul și ziarele ne vestesc că la 2 Sep- 
temvrie se vor deschide porţile „Teatrului Na- 
ţional“ spre a primi pe scriitorii români, întruniţi 
la un Congres de constituire. Reputația lor e în 
joc și credem că ceva serios e pe calea se face. 
Că e necesară această societate cine va 
putea tăgădui? La noi numai Academia ce mai 
poartă grija literaturei în o măsură oarecare. In 
străinătate sunt numeroase grupări literare cari 
întregese năzuințele Academiilor. In direcţia ace- 
asta o societate de scriitori ar aveă la noi un 
vast program de activitate. Ea ar putea mai 
întâi să întreţină, — prin editări de opere şi 
prin ridicări de monumente, — cultul pentru 
creatorii literaturei noastre. Ea ar putea singură 
să apere interesele profesionale ale scriitorilor, 
supraveghiând relaţiile, atât de meschine astăzi 
cu uni: editori. Ar reuşi să se ridice la rolul de 
factor hotăritor în mișcarea culturală, cucerind | 
de pildă tribuna Ateneului şi dându-i vechia stră- 
lucire din vremea lui Odobescu. Prin o censură 
a bibliotecilor populare, încărcate astăzi de ma- 
terial netrebnie şi de traduceri comerciale, ar 
puteă să controleze educaţia maselor. Prin un 
fond de rezervă ar câștigă mijloace dea sprijini 
un şir de scriitori naufragiaţi şi nevolnici, al 
căror numâr va creşte fatal cu gradul de des- | 
voltare al literaturei noastre. Dar, ceeace mi se : 





pare mai important este că, în acest chip, serii- 
torii vor aveă o cetate a lor proprie şi mar mai 
trebui să bată la uşi străine, nici să se înroleze 
sub steagul ademenitor al nici unuia dintre pro- 
fesorii noştri universitari doritori de carieră. 

Scopurile societăţii sunt deci multe şi fru- 
moase. Numai talent, bunăvoință şi perseveranță 
şi noua instituţiune poate luă fiinţă. 

Rămâne însă o cestiue esenţială de dis- 
cutat — şi aici se pot naște oare-cari complica- 
țiuni, — cine anume sunt chemaţi să alcătuiască 
societatea? Când zici „scriitorii“, întrebuinţezi 
un termen foarte vag. In categoria acestora ar 
intră toţi câţi sunt în presa de astăzi, dela dl 
Maiorescu, Nestorul publicisticei contimporane, 
până la cea din urmă codiţă dela „Universul li- 
terar“. Nimeni însă nu poate aveă iluzia, că 
acest fel de vot universal se poate introduce şi 
în literatură şi că ar putea duce la vre-un scop 
să aduni claie-grămadă pe scriitorii de toate vàr- 
stele şi de toate nuanțele, pentru a-i contopi in 
o societate. Selecţiunea deci se impune şi o se- 
lecţiune se impune cu o cât se poate de mare 
băgare de seamă, nu dintre reclamagii, nici dintre 
neputincioşi, ci dintre cei ce au puterea de a se 
insufleţi şi a se devotă cauzei îmbrăţişate. 

Cunoscătorul vieţii noastre literare de astăzi 
şi al raporturilor dintre scriitori ştie, că literaţii 
noştri se pot împărţi în trei categorii. La dreapta 
extremă avem generaţia lui Eminescu, oameni 

ducerea votului universal. După un șir 
nesfârșit de audienţe în cari Maj. Sa n'a 
auzit decât „vorbe umflate şi nici un 
plan serios de resolvire a crizei“, — 
fostul ministru liberal Lukács László a 
fost însărcinat să alcătuiască noul ca- 
binet. Lukács a intrat în tratative cu par- 
tidul kossuthist oficial, apoi cu fracțiunea 
Justh-Holl6 şi, un moment, se credeă 
că Lukács va reuși să câștige concursul 
acestei fracțiuni pentru un guvern care 


nu va aveă altă misiune decât alcătuirea 


reformei electorale. 

Străduinţele lui Lukács au fost, însă, 
zădărnicite de terorismul ce l-a exercitat 
coaliția asupra lui Justh și a fracțiunii 
lui... Justh a fost nevoit să-şi revoce 
promisiunile, să-şi renege planurile şi să 
declare că nu primeşte să facă parte 
dintr'un guvern prezidiat de un fost 
„drabant“. 

Intrând în vacanțe şi Maj. Sa având 
lipsă de odihnă, resolvirea crizei a fost 
amânată până la toamnă, în luna lui 
Septemvrie, numindu-se din nou vechiul 
cabinet pe termin de trei luni. 

Terminul acesta de trei luni expiră. 
La 28 Septemvrie guvernul coaliţiei 
trebue să-și dea din nou demisia... Mai 
sunt câteva zile până la anunțarea acestei 
demisii. Și-apoi? 

Să dăm cuvântul unui membru al 
actualului cabinet care a făcut urmă- 
toarele declaraţii unui redactor dela 
„Bud. Hulap“: 

Situaţia e intr'adevăr critică... Guvernul îşi 
dă seamă de marea răspundere ce-o are... Dar nu 
numai guvernul, ci toţi politicianii trebue să cum- 
pănească bine ce vor să facă, să-şi dea seama 
ce e spre binele ţării şi ce nu. Inainte de ce ac- 
tualul cabinet ar renunță, definitiv, la putere, trebuie 
să se gândească serios cine va alcătui reforma 
electorală. Punctul de vedere al cabinetului actuul 
e că reforma aceasta importantă, epocală trebuie 
s'o alcătuiască el, cu concursul actualelor partide 
patriotice, pentrucă o va alcătui, cu siguranță 
apărând interesele țării și ale maghiarimii. 
lar dacă nu o va alcătul el, o va alcătui alt gu- 
vern, cu altă majoritate și, cu siguranţă, nu în 
favorul maghiarimii, ci în favorul duşmanilor ei. 
Reforma aceasta trebuie s'o introducă guvernul 





| 





„PARA NOASTRA! 


coaliţionist, Nu e aceasta numai o datorie, ci e 
şi un drept, care va aveă o influență covârşitoare 
asupra majorităţii de azi şi a partidului inde- 
pendist. Iar la dreptul acesta partidul in- 
depeudist nu-i iertat să renunțe...“ 

Chestiunea e foarte limpede: re- 
torma electorală trebue s'o realizăm noi, 
coaliția, fiindcă noi ținem seamă de in- 
teresele „națiunii“, de interesele „ma- 
ghiarimii“ şi nu vom suferì ca de bine- 
tacerile acestei legi să se bucure şi „dug- 
manii“ coaliției. 

Coaliția va încercà, dară, să se men- 
țină la cârmă promițând că va alcătui 
reforma electorală. Aşa cum e redactat 
actualul proiect, ştie şi cabinetul coali- 
ționist că nu va puteà întruni voturile 
majorității. Se zice că, spre acest scop, 
se vor introduce în proiect câteva mo- 
dificări noui: se va şterge dreptul la 3 
voturi, se va șterge și excluderea anal- 
fabeţilor, cari numai 10 inşi dispun de 
un vot, şi se vor introduce și alte mo- 
dificări în nădejdea că se va găsi o ma- 
joritate pentru noua corcitură. 

Steaua coaliţiei apune şi lumina din 
urmă nu va puteă amăgi pe nimeni să 
crează întrun nou răsărit. 

Coaliția, înainte de a plecă, vrea 
să mai aducă un serviciu oligarhiei în 
serviciul căreia stă, nizuind să-și câștige 
dreptul de-a alcătui ea reforma elec- 
torală. 

Va reuşi oare în nizuinţa aceasta? 
Atârnă dela noi toţi cari aderăm la idea 
votului universal. Dacă vom şti să ne 
apărăm şi pe mai departe acest drept, 
nu, — altminteri coaliția ne va hărăzi 
cea mai mare rușine şi nenorocire: o 
lege electorală nedreaptă şi ilegală! 


insulte zilnice ne aruncă indivizii dela fiţuicele 
celor vânduți guvernului. Aceste spurcăciuni ale 
tiparului, cari sunt o crimă a bunului simţ, ne 
fac un adevărat serviciu înjurându-ne. Fiindcă 
fiecare injurătură deschide mai largă grozava 
prăpastie care ne desparte de aceste suflete 
urite și noi o dorim asta din toată inima. In- 
grijiri serioase ne-ar inspiră numai când într'o 
bună dimineaţă ar începe să ne acopere cu laude. 
De asta, în adevăr, să ne ferească Dumnezeu... 

REVISTA POLITICĂ. 


Primul consiliu de miniștri. Sâmbătă s'au 
întrunit miniştrii cabinetului coaliţionist pentru 
intâiaşdată după vacanțe. Consiliul s'a ţinut în 





' locuinţa ministrului de comerciu Kossuth, în pre- 


zenţa tuturor membrilor cabinetului (numai An- 
drăssy a venit târziu, după amiazi.) 

S'au discutat, înainte de toate, afacerile cu- 
rente cari cer o resolvire mai grabnică, apoi s'a 
intrat şi în discuţia situaţiei politice generale. 

Despre rezultatele acestor discuţii nu se 
ştie până acum nimie pozitiv. Se fac fel şi fel 
de combinaţii. Un singur lucru se afirmă cu 
multă stăruinţă: guvernui îşi va da din nou 
demisia încă înainte de 28 Septemvrie, cànd ii 
expiră terminul. 

Se afirmă de asemenea că guvernul va în- 
cercă să-şi rezerve misiunea de-a alcătui reforma 
electorală. Pentru a câştigă voturile partidului 
independist, va introduce in proiectul lui An- 
drâssy mai multe modificări esenţiale, iar apoi, 
după ce și-a asigurat astfel majoritatea în Ca- 
meră, îşi va da demisia pentru a fi din nou în- 
sărcinat cu alcătuirea cabinetului. Din noul cae 
binet, însă, nu va face parte nici contele Andrássy, 
nici Darányi. In locul lor ar fi să vie doi secre- 
tari de stat. Noul guvern ar prolongă, pe un an, 
privilegiul băncii comune, ar votă budgetul și 
cheltuielile cu anexarea Bosniei şi ar trece apoi 
la discuţia proiectului de lege despre reforma 
electorală. 

Resolvirea celorlalte chestii ar rămâneă în 
sarcina noului parlament ce se va întruni pe 
baza legii electorale alcătuită de coaliție. 

Hotărit, e greu să te desparţi de putere, 
mai ales când pentru coaliţie nu mai există o 
„revedere. 

Și totuş, acesta va fi sfârşitul. 

o 

Lukács și Kristoffy ante portas! Cică Viena 
e de mult în clar cu planul său de război al- 
cătuit de Krist6ffy și aprobat de Lukács. Toate 
chestiunile pendente se vor resolvi în favorul 
Vienei şi în defavorul Ungariei: şi chestia băncii 
comune, şi chestia anexării Bosniei, și chestiile 
militare. Ungaria nu va aveă parte decât de 
sarcini grele: va trebui să voteze nenumărate 
milioane... 

trecuţi astăzi de vârsta mijlocie, prozatori, poeți 
şi autori dramatici cu merite și veche popula- 
ritate. Aceştia îşi au situaţiile lor sociale create, 
fac şi politică, își au presunipţiunile lor şi trăese 
izolaţi de cei-ce-au venit în urma lor. A presu- 
pune că ei sunt cei chemaţi a formă o societate 
cu tendinţe regenerătoare, ar fi o greșală. Dea- 
semenea este peste putinţă ca să se încredinţeze 
această misiune celor din stânga extremă, adecă 
proaspeţilor literați înzestrați cu certificate dubi- 
oase, obţinute dela directorii de reviste atât de 
generoşi în lansarea talentelor. Este însă un 
centru destul de select, compus din cei ce de 
zece ani încoace au meritul de căpetenie la sus- 
ţinerea şi lărgirea curentelor literare, scriitori de 
talent și de temperament cu multe făgăduinţe 
încă pentru viitor. Aceştia şi numai aceștia pot 
să ducă ideia la izbândă, 


De altfel prevăd că așa se va şi întâmplă. 
Din centrul scriitorilor au pornit şi apelurile la 
unire. In centru se arată mai mult interes. Dacă 
se vor găsi printre aceştia vre-o 16 până la 20 
de inşi, ca să iscălească un program de acţiune, 
se va face o societate de scriitori; altfel se va 
formă cel mult un conglomerat hibrid de o efe- 
meră existenţă. I. Chendi. 





Pulbere. 

Există şi un soiu de „oameni puţini“. A- 
ceștia totdeauna au nevoie de câte ceva, de cineva, 
pentru a fi compleţi. Doctorii şi toţi lingușşitorii, 
cresc din pământul acesta! 

o 

Indeei, scriitorii proşti ca şi femeile pier- 
dute: se urăsc. 

o 

„la-ți patul tău şi umbla“ — natural, dacă 
mai ai picioare. 

[=] 

Se înșală cei ce înjurând pe Dumnezeu, 
cred că sunt originali... 

— Câţi n'au mai făcut-o asta! 

o 

E un cer in adâncul căruia nimeni nu poate 
privi: viitorul. 

o 

Natura e făcută din timp; timpul din spaţiu; 
spaţiul din haos şi haosul din... incest. Dal, ca 
şi neamul omenesc : Dumnezeu a făcut pe Adam; 
din coasta lui pe Eva. Primii oameni au avut 
trei copii: Sim, Cain şi lafet; unul a murit şi 
ceilalţi doi au făcut neamul omenesc cu... Eva! 

— Nu-i așa, cinstită Biblie? 

o 

Inafară de legile pământului, istoria- nu 

mai cunoaşte nici-o lege... De ce, dacă istoria 





nu se mai sfârşeşte, gândul nostru mai întârzie 


încă la poalele cerului ? 
o 


Şi pe cele tulburi şi pe cele curate, deopo- 

trivă soarele încălzeşte şi apeie şi sufletele. 
o 

Dintre oameni, singuri cei de geniu se pot 
cumpăni şi se pot înțelege. 

— Vai, vai, cât de dulceagă și de câte 
minuni născătoare trebue să mai fie şi armonia 
prostiei ! 

(e) 

Rugineşte aurul? 

o 

Cine se opreşte în amor, face ca şi cel 

care se opreşte pe apă: se 'neacă. 
o 

„Cine dă, lui 1şi dă* — zic legile noastre, 
Se zice că egoismul e cea mai înveninată otravă, 
Cunoaşteţi undeva mai mult egoism decât aicea? 

© 

„Și găinile cu coada ridicată — fac ouăle 
mai mici!... 

o 
Uitareal — A creiat ceva mai plăcut na- 


tura ? 
[e] 


Moartea şi femeile, amăgesc totdeauna mai 
mult decât ochii schânteetori ai vieţii. 

Așa se plânge pressa maghiară şi-i acuză 
pe Krist6ffy şi Lukács că ei pun la cale aceste 
intrigi infame. 

Strângeţi-vă rândurile, patrioţi, căci dacă 
nu reuşim să stăpânim situaţia, vine Lukács şi 
Kristóffy şi cu ei toţi dușmanii „naţiunii“! — e 
strigătul de alarmă al acestei presse venale 
care-şi teme subvenţiile... 

o 

Libertăţile în Ungaria. Dl Sebastian Stanca, 
preot în Vulcan, e dat în judecată pentrucă în 
o predică, rostită în biserică, ar fi spus şi unele 
lucruri cari constitue „aţâţare la ură împotriva 


naţiunii maghiare“. 
Le) 


Apponyi glăsuiește străinătăţii. Baritonul 
eroic al cabinetului coaliţionist a avut o convor- 
bire cu un redactor dela un ziar italian (2) ob- 
scur „Resto del Carlino“, care la întrebat, între 
altele, dacă crede sau nu, că mișcarea națio- 
nală română are caracter iredenltist. 

„Eu nu pot să văd, ce se petrece ’n inimi! 
— a răspuns Apponyi. — Nu pot nici să afirm, 
nici să neg cu toată hotărârea, dacă e ori nu 
vorba de iredentism. Dacă însă n'ar fi iredentistă 
in intențiuni, ea poate să devie iredentistă în re- 
zultatele ei. Mişcarea are în vedere nimicirea 
politică a unui stat, care are o viaţă de zece se- 
cole. Cu toate aceste n'are să i-se dee prea 
mare importanță. Agitatorii cred că e priincios 
pentru dânşii momentul acum și vor să profite 
de greutăţile ivite din cauză că guvernul se află 
în „statu demissionis“, Ei mai trag apoi nădejde 
şi în urma predomnirii In Austria a tendenţelor 
reprezentate de creștinii sociali. Cred, însă, că 
e, în genere, vorba de o fierbere trecătoare, de 
un fel de friguri, care vor încetă.“ 

Dela un bărbat de talia lui Apponyi ai fi 
aşteptat lucruri mai puţin naive și ridicole! 

o 

Consiliul de miniștri și ordonanta 
lui Apponyi., Ziarele din capitală anunţă : Con- 
siliul de miniştri s'a ocupat, în şedinţa sa din 
urmă, şi cu conflictul dintre bisericile române şi 
guvern. Consiliul de miniştri n'a adus în chestia 
aceasta nici o hotărâre merilorică, fiind de pă- 
rerea că numai un guvern consolidat va puteà să 
da dispoziții față cu opoziția bisericilor române. 

Retragere sau ce? 


Lupta pentru limbă. 
— Declaraţii şi voci de pressă. — 


„Gazeta 'Transilvaniei“ din Braşov 
sa adresat dlui Dr. Teodor Mihali, pre- 
şedintele clubului parlamentar al depu- 
taţilor naționaliști, rugându-l să-şi spună 
părerea asupra conflictului. 

In răspunsul său, dl Mihali spune, 
între altele, următoarele: 

„Nici această măsură ilegală nu va trece 
la ordinea zilei fâră să fie adusă pe tapet, în 
formă de interpelaţie, în parlament din partea 
deputaţilor români, precum nici până acuma n'a 
rămas nici o chestie gravă şi nici un act volnie 
de al guvernului ori de al organelor sale, să nu 
fi fost sulevat și criticat în mod energie din 
partea deputaţilor români. 

Forma și detaiurile însă le vom chibzul şi 
statori la timpul său, adecă după ce se va des- 
chide dieta. Se poate ca pe lângă interpelare 
să întrebuințăm şi altă cale legală despre ce nu 
vă pot încă desluşi, 

Ce am făcut pe cale particulară la minister? 
Să nu gândiţi, că doară calea aceasta actual- 
mente e bună şi promițătoare. Cunoaștem cu 
toţii şovinismul sălbatic al guvernului şi mai 
presus de toate al marelui fariseu Apponyi. Dacă 
până şi în relaţiile faţă de Austria şi casa dom- 
nitoare sunt, respective ar fi, dacă ar puteă, in- 
transigenţi până la extrem, cu atât mai vârtos 
tind a pune timbrul maghiarismului exclusiv pe 

toate instituţiunile naționalităților şi a sălășlui 
în ele spiritul lor. 

Nu deci sofisma copilărească ce o accen- 
tuiază Apponyi, anume că sufere vaza limbei 
maghiare în ochii copiilor de şcoală, dacă re- 
ligia şi rugăciunile le învaţă numai în limba lor 
maternă, a determinat lansarea ordonanţei de 
catechizare, ci motive mult mai adânci şi adânc 
tăietoare în viitor. Această ordonanţă e numai 
primul atac indrăzneţ, aşa zicând „proba“, căreia, 
dacă va succede, va urmă grosul, atacul pe 
viață şi pe moarte. E sistem în acest demers!! 
lată pentru ce crede Apponyi, că şi urmașul 
său va susţineă in vigoare ucazul său. Pas cu 
pas ar ciungărit guvernele maghiare legea na- 
ționaiităţilor, până au făcut-o aproape literă 
moartă. lar dacă mai figurează cu numele, e 
numai ca nisip în ochii lumei neorientate, pentru 
legitimarea fanfaronadei de „liberalism şi liber. 
tate fără păreche“." Acum au ajuns la carne și 
os, E binevenit, ba căutat prilejul şi pentru gu- 
vern, ca să-şi dreagă în ochii conaţionalilor po- 
pularitatea sdruncinată. La această apucătură 
blăstămată au recurs toate guvernele!!! 

Nu demersuri şi rugăminte pe cale parti- 
culară ajută, Prelaţii noştri în trecut au bătut 
în destul această cale. Totdeauna fără efect, 
Probat-am în una şi alta şi noi. Tot fără re- 
zultat. Se pare că chiar blândeţa și rugămintea 
incurajază pe tiran. Numai sufletul mare şi nobil, 
pătruns de frica lui Dumnezeu şi de sfințenia 
dreptăţii, ascultă şi implineşte rugămintea dreaptă... 

Ordonanţa de catehizare în limba maghiară 
e intrarea politicei de maghiarizare în biserică. 
Nu este în Europa stat civilizat, care să porun- 
cească în ce limbă să te rogi și în ce limbă să 
înveţi şi să mărturiseşti credinţa ta în Dumnezeu. 
Asta e siluirea conştiinţei religioase, un act păgân 
dela preacatolicul Apponyi. In aceste vremuri 
vitrege credinţa in Dumnezeu ne mai susţine și 
mângăie massele mari ale poporului, mai ales 
ale poporului nostru românesc blând și cu frica 
lui Dumnezeu. Când însă şi aici intră profana 
şi cruda politică, puterea şi sfințenia credinţei 
işi pierde curăţenia. Urmarea va fi o demorali- 
zare generaiă. Cel mai intim sanctuar al sufle- 
tului tău va fi răscolit şi controlat pe cale ad- 
ministrativă de organele ei volnice şi de sluj- 
başi adese fără credinţă. Te întrebi îngrozit, că 
au oamenii aceștia suflet şi conştiinţă ? 

Românul însă limba şi legea sa strămo- 
şească nu şi-a părăsit-o niciodată. Pentru ele a 
trăit şi a murit. Ele i-au fost şi-i sunt scutul şi 
mândria, tăria şi viitorul. Nu le va părăsi nici 
acum în veacul luminei. Şicanările astea mai 
nouă poate iar îi vor pune piedeci în mersul 
progresului. Le vom înfruntă! Nu numai, ci ne 
vor închegă, și vor trezi solidaritatea şi dra- 
gostea frăţească. lar politica maghiară s'a mai 
întinat cu un păcat şi cu o pată, ce va trebui 
s'o expieze*. E 

Un redactor al ziarului „Keleti Ertesit6* a 
avut o convorbire cu un membru al episcopiei 
române, care i-a făcut urmâtoarele declaraţiuni: 

„[rebue să protestăm mai întâi contra 
acelei aserţiuni de rea <credinţă, că biserica ro- 
mână se opune învăţământului limbei ungurești. 
Biserica greco-orientală a luat cele mai întinse 
măsuri spre a puteă pune în vigoare dispozi- 
ţiunile nouei legi a învăţământului, prin care se 
urmăreşte predarea şi învăţarea limbei ungureşti. 
Aproape toate comunităţile au cerut un ajutor 
bănesc dela stat, spre a complectă lefurile învă- 
țătorilor. In şcolile noastre confesionale s'a deschis 
învăţământului limbei ungureşti un teren larg, 
lucru despre care ministrul cultelor are perfectă 
cunoştinţă. 

În ce priveşte ultimul ordin al ministrului 
cultelor, el este lipsit de orice bază legală, In- 
vățământul religiei s'a predat până acum în limba 
liturgică, cu toate că limba de predare a şco- 

lilor respective eră cea maghiară. Biserica ro- 
mână a considerat ordinul ministrului Apponyi 
ca un atac îndreptat împotriva autonomiei bise- 
ricei şi a protestat la guvern contra acestei mă- 
suri. Situaţia s'a agravat şi mai mult prin faptul, 
că guvernul nici n'a răspuns la adresa metropo- 
litului nostru. 

Punctul de vedere al bisericei române e 
tot atât de legal pe cât e de lămurit. Invăţă- 


mântul religiei e o chestie internă a bisericei, 


precum este predica, confirmaţiunea sau alte 
acte religioase. Enunciaţiunile divine trebue să 
se impărtăşească credincioşilor în limba lor ma- 
ternă. Legea fundamentală a bisericei noastre 
dispune ca limba oficială să fie limba română 
atât în chestiunile de şcoală, cât şi în cele bise- 
ricești. Scopul principal al învățământului popular 
e de a creşte cetăţeni cinstiţi, patrioţi, morali şi 
silitori. La acest rezultat nu vom ajunge decât 
cu ajutorul învăţătorilor de religie, religia însă 
numai in limba maternă se poate predă cu succes. 
Legea din 1868 se bazează pe acelaș principiu, 
lăsând la apreciarea confesiunilor de a stabili 
limba de predare în învăţământul religiei. Mi- 
nistrul Apponyi se referă la primul paragraf al 
acestei legi, care stabilește limba de predare în 
şcolile elementare ale statului, însă numai în 
privința acelor obiecte, cari sunt supuse contro- 
lului ministerului. 

Ministrul nu e în drept de a retrage sub- 
venţiunea ce ni se dă sub denumirea de „con- 
gruă“, căci aceasta nu este o plată pentru pre- 
darea învăţământului religiei, ci o complectare 
a lefurilor învăţătorilor şi preoţilor, fixată prin 
legislatură. In caz dacă ministrul totuş ne va 
retrage congrua, biserica română va intentà sta- 


tului un proces.“ 
$ 


Corespondentul din Arad al ziarului „Bu- 
dapesti Hirlap“ a avut o convorbire cu episcopul 
Ioan Pap, care i-a făcut următoarele declara- 
tiuni: i 

„Sfântul sinod din Arad a protestat acum 
de curând inpotriva ordinului ministrului Apponyi. 
In ce priveşte preoţii români, noi le-am făcut 
cunoscut că toţi acei cari vor predă religia în 
limba ungurească, vor fi pedepsiţi pe cale discipli- 
nară. Punctul nostru de vedere nu s'a schimbat. 
Congresul naţional care se va ţine la 14 Oc- 
tomvrie se va ocupă cu această chestiune, iar 
noi vom protestă din nou contra ordinului. 

Prin retragerea congruei sar comite o ile- 
galitate. Ea aparţine bisericei şi nu i se poate 
retrage.“ 

Intrebat de corespondent, dela care dată 
se va pune în aplicare dispoziţia relativ la re- 
tragerea congruei, episcopul a răspuns că dela 
1 ianuarie când urmează a se plăti una din ra- 
tele congruei.* Se va vedeà atunci dacă contele 
Apponyi îşi va realizà amenințarea. Noi ne vom 
adresă curții de casație, eveniual şi împăratului. 
Dacă toate aceste nu vor aveà nici un rezultat, 
atunci vom renunţă la congruă, dar nu vom cedă. 

Preoţii noștri au putut trăi şi până acum 
fără congruă şi nici pe viitor nu vor muri de 
foame“. 

Episcopul Pap a declarat la sfârşit că nu 
crede în ştirea relativ Ja demisiunea episcopilor. 
% 

În ziarul „Alkotmány“, organul partidului 
clerical popular, a apărut un articol de fond, 
semnat „Spectator“, în care se fac comentarii 
asupra ordinului ministrului Apponyi. 

Autorul spune că acel ordin ar putea ză- 
dărnici acţiunea partidului moderat român, căci 
adevărații naționaliști români vor puteă invocă 
d'aci înainte că guvernul se amestecă şi în afa- 
cerile interne ale bisericei române. 

Autorul e de părere, că ordinul ministrului 
Apponyi nu se va putea pune în aplicare din 
cauză că în cele mai multe şcoli ale statului 
elevii din clasa a treia nu cunosc limba maghiară 

atât de bine ca să li-se poată predă religia în 
această limbă. fără de a se pretinde învăţăto- 
rului ca să predeă în acelaş timp şi limba ungu- 
rească, lucru pe care învățătorul nu este obligat 
să-l facă. 

Ordinul dispune că învăţământul religiei 
trebue să se predeă şi în limba ungurească. Ar fi 
deci necesar ca religia să se predea mai întâi 
în româneşte şi după aceea în ungureşte. Pre- 
darea învăţământului în două limbi ar creà difi- 
cultăţi extraordinare in şcolile elementare. Afară 
de aceasta ar fi nevoie de cărţi, cari, însă, nu 
există până acum. Învățătorul român ar fi deci 
nevoit să se folosească 'de o carte ungurească, 
pe când limba română i-ar serv! numai ca limbă 
auxiliară, Dispoziţia ministrului însă nu impune 
aceasta. 

Nici o rasă nu-şi iubește limba cu atâta 
gelozie ca Românii şi e de prevăzut că ei se 
vor lăpădă şi de școlile statului și de preoţii lor 
proprii. dacă vor vedeă că copiii lor trebue să 
înveţe religia in limba ungurească, 

Acela care wa trăit printre Români de 
sigur că nu va înţelege acest lucru. 

Ordinul ministrului Apponyi, care se referă 
numai la Români, iar nu şi la Sârbi şi Slovaci, 
a revoltat toate cercurile Românilor peste mă- 
sură. Acele persoane, cari au depus silinţe pentru 
formarea unui partid român moderat şi consti- 
tutional, au fost dezavuate şi au devenit impo- 
sibile în urma acestui ordin. 

Aplicarea forțată a ordinului ar contribui 
sub împrejurările actuale la agravarea luptei Ro- 
mânilor naționaliști şi a diferendelor cu naţio- 
nalităţile în general. | 

Un fruntaş al bisericei române, decedat acum 
de curând, a declarat autorului acum câţiva ani 
că odată cu numirea contelui Apponyi ca mi- 
nistru al cultelor toate drepturile naționalităților 
vor deveni problematice şi vor fi răsturnate. Con- 
tele Apponyi eră pe atunci şeful partidului na- 
tional maghiar. Autorul articolului spune că timpu- 
rile s'au schimbat foarte mult de atunci, dar en 
toate că atitudinea presei române pare a exclude 
orice speranțe într'o soluţie pacinică, autorul 
totuş e convins, că cu puţină bunăvoință şi în- 
telepciune reciprocă se va puteă găsi o soluţie 
in această chestiune. 


Noul protopop al Săliștei. 

Duminecă, în 12 Sept, s'a introdus în mod 
solemn, ca administrator in protopopiatul Săliştei, 
prietenul nostru Dr. |. Lupaş, fostul profesor al 
seminarului „Andreian.* Actul instalării l-a să- 
vârşit protopopul Sibiiului Dr. Ioan Stroia ca 
trimis consistorial, azistând întreagă învăţăto- 
rimea şi preoțimea din tract și mulţime mare de 
popor. Din Sibiiu au luat parte la această ser- 
bare asesorii consistoriali N. Ivan şi Dr. M. 
Cristea și alţi amici ai sărbătoritului, 

După serviciul divin, ţinut la înălţime şi 
prin cântările corului de acolo, a avut loc în bi- 
serica centrală ședința festivă a sincdului paro- 
hial, pe urmă în sala cea mare a şcoalei şedinţa 
festivă a sinoduiui protopopesc, luându-se la 
propunerea dlui Comșa — în formă aleasă — act 
de trecerea fostului protopop şi paroh Dr. I 
Stroia în alt tract cu înduioşare şi recunoştinţă, 
pentru faptele implinite spre înaintarea tractului 
Sălişte, şi de primirea noului protopop şi paroh 
administrator Dr. I. Lupaș cu multă bucurie și 
mari speranţe. 

De incheiere s'a dat un banchet unde 
sau manifestat sentimente de simpatie pentru 
fostul protopop, semn că bune lucruri a făcut 
cât timp a păstorit în acel tract, şi s'a arătat 
deosebită însufleţire pentru noul trimis în via 
Domnului. Sau mai accentuat într'altele şi bu- 
nele relaţii intre conducerea politică şi cea bise- 
ricească pe cari la-am dori şi aiurea şi pentru 

cari meritul îi revine în mare parte primpreto- 
relui Drăgits. 

Din întreg actul instalării remarcăm cu- 
vântarea rostită pe amvon de noul prot. Dr. L 
Lupaș, în care şi-a desfășurat intreg programul 
muncei ce-l așteaptă în noua slujbă. Această cu- 
vântare, ce brăzdează adânc principalele direcţii 
cari pot duce spre limanul mântuirei şi feri- 
cirei nu numai protopopiatul Săliştei, ci întreg 
neamul românese — prin bogăţia ideilor fru= 
moase, prin farmecul expresiunilor şi ritmul mu- 
zical — ne-a legănat sufletele tuturora în valuri 
de insufleţire și nădejdi de mai bine, 

Trimitem şi pe această cale. prietinului 
nostru protopop Dr. I. Lupaş felicitările şi do- 
ririle noastre de bine în noua carieră. 


CRONICA EXTERNĂ. 


Situaţia în Grecia. Nemultumirea ofiţerilor 
greci continuă, cu toate sforţările noului guvern 
de-a liniști spiritele. Ofițerii sunt, mai ales, ne- 
mulţumiţi, fiindcă reintegrarea în armată a ofi- 
ţerilor degradaţi întâmpină greutăţi mari. 

Ziarele din Atena publică un interview 
foarte interesant pe care l-a avut un redactor 
cu fostul ministru Theotokis. Acesta a declarat 
că nici el, nici partidul său nu vor consimţi la 
desfiinţarea comandamentului general și nici la 
reprimirea ofiţerilor degradaţi. Pentru a restabili 
ordinea, Camera trebuie disolvată. Numai un 
guvern care poate satisface dorințele poporului 
va aveă șanse să-şi realizeze programul. 

Ziarele din Germania sunt informate că 
situaţia devine tot mai gravă şi în urma discur- 
sului pe care l-a rostit prinţul-moștenitor la Corfu. 
Prinţul-moştenitor e supărat că a fost nevoit să 
ese din armată și a atacat partidele politice şi 
corpul ofițeresc. Cercurile militare protestează cu 
energie impotriva acestui discurs și pretind dela 
guvern să intervină ca prinţul moștenitor să nu 
se amestece în chestiile politice, 

o 

Din Serbia. Chestia fostului principe-moş- 
tenitor e şi acum cauză a unei mari neliniști şi 
nesiguranţe. Principele George nu se poate îm- 
păcă cu noua sa situaţie. 

„Zvono“ publică știrea sensaţională că vrea 
cu orice chip să fie reabilitat ca principe moş- 





“tenitor, El a vizitat în acest scop pe cei 2 mi- 


niştri vechi radicali Pașici și Protici şi le-a co- 
municat că va convocà marea Scupştină pentru 
a fi numit din nou moştenitor al tronului Serbiei. 
Prinţul George a vizitat mai târziu şi pe fratele 
său Alexandru. 

„Zvono“ adaugă la aceste: „Sângele va trebui 
să curgă. Nu ştim ce răspuns a primit prințul 
George de la cei doui miniştri şi nu avem cu- 
noştinţă despre hotăririle consiliului de miniştri, 
care a fost convocat din cauza atitudinei prin- 
tului George. Cerem însă in mod hotărit să se 
aplice faţă de prinţul George măsurile legii, spre 
a-l pedepsi pentru brutalităţile şi amenințările lui“. 

Ziarul citat pretinde a şti că cu ocaziunea 
dineului ce s'a dat la Conac in onoarea amba- 
sadorului rus Sergejew a avut loc o altercaţie 
violentă între prinţul George şi ministrul Pașici. 
Prinţul George ceruse din nou să fie reabilitat 
ca principe moştenitor. Paşiei i-a răspuns că e 
imposibil, de vreme ce prinţul a renunțat de 
bună voe şi deoarece actul de renunțare a fost 
sancţionat de rege şi de Scupştina. Prinţul George 
a replicat că dacă guvernul nu e dispus să re- 
zolve chestiunea pe cale pacinică dânsul dispune 
de mijloace spre a-și ajunge scopul cu forţa. 

Și cu toate că, a doua zi, ştirea aceasta a 
fost desminţită în mod oficial, populatia din Bel- 
grad totuş e convinsă că prinţul George ţine să 
fie reabilitat ca principe moștenitor. Ziarele au 
scris despre aceasta încă acum două săptămâni, 
fără ca guvernul să fi desminţit ştirea. 

Miniştrii Paşici şi Protici au conferit Sâmbătă 
seară timp de o oră cu regele spre a găsi o 
soluţie relativ la viitorul prinţului George. Dânşii 
au rugat pe rege să intervină pe lângă prinţul 
George ca să părăsească ţara. 

Produce sensaţie faptul că prinţul moștenitor 
nu l-a felicitat pe prinţul George cu ocaziunea 
aniversării naşterei sale, care s'a serbat de curând, 
Aceasta e o dovadă mai mult că relaţiunile dintre 
cei doui fraţi sunt foarte incordate. 

Prinţul George s'a purtat şi cu sora lui 
Prinţesa Elena intrun mod brutal. Se ştie de 
altminteri că sălbătăcia prinţului George este 
motivul pentru care prinţesa Elena lipseşte de 
atâta timp din Belgrad. 

Prinţul George e grija permanentă a fami- 
liei sale şi a politicianilor. 


Crematoriile. 


Aparițiile laterale și insuportabile, cari sunt 
legate de discompunerea orişicărui organism ani- 
malic, îndată, ce corpul şi-a pierdut puterea vieţii, 
l-au silit pe om, incă din timpurile cele mai vechi, 
ca să se îngrijească de delâturarea rămășițelor 
pământeşti ale consotilor lui răposaţi, astfel, 
ca prin procesul de discompunere să nu se va- 
teme sentimentele urmașilor, sau chiar să fie 
atacată sănătatea lor. 

In scopul acesta se foloseau de două mij- 
loace: a) înmormântarea mortului în pământ, 
prin ce acesta se scuteă totodată de animalele: 
sălbatice, — şi b) prin nimicire totală şi imediată 
prin foc. 

La popoarele evului vechiu erau folosite: 
ambele forme. Unele aveau îndeajuns material, de 
ars — care constă din lemnele de pădure — erà 
in preponderanţă arderea morţilor; unde nu aveau 
lemne, precum eră şi în Palestina cea mai så- 
racă in păduri, eră poporaţiunea quasi silită să-și 
ia refugiu la înmormântare şi numai nobilii şi 
cei bogaţi se puteau bucură de favorul arderii, 
Stăpânitoare, deveni obiceiul inmormântării atunci 
când cu credinţa la venirea Mântuitorului Isus 
Cristos, (care, după cum credeau atunci e 
foarte apropiată) — cu venirea aceasta zic, — 
sa lăţit şi credinţa despre învierea trupească a 
răposaţilor; dară totuş există date, că până în 
secolul al II-lea şi IV-lea; s'au ars morţii. Sub 
Carol-cel-Mare, inmormântarea devine obiceiu creg- 
tinesc; el dă la anul 781 pe lângă altele un edict, 
prin care: „sub pedeapsă de inoarte opreşte ar- 
derea morţilor“ ! 

Obiceiul acesta timp de aproape 11 secole 
a șters în oameni amintirile formei primitive de 
înmormântare prin foc; din când în când însă 
totuș au existat spirite luminate, cari înțelegeau 
avantagele arderei morţilor. 

Intre aceștia se numără şi Friederich-cel- 
Mare, regele prusiei, care cu ocaziunea răsboiului 
prim silesie scrie ministrului de stat Podewils in- 
tun rescript de dto 27 Februarie:1741: „Dacă mă 
vor ucide, doresc ca trupul meu să fie ars, după 
obiceiul Romanilor“ ! 

Dorinta nu i-s'a implinit — se poate, că au 
crezut că trebue să se ţină de promisiunea „dacă 
mă vor ucide“, şi el a murit moarte naturală. 

Ia evul nou însă, prima ardere prin foc s'a 
făcut la anul 1751, cu mătuşa lui Friederic-cel- 
Mare, cu contesa Sophia de Bayreuth, născută 
principesă de Saxonia-W oissenfels, care s'a că- 
sătorit a doua oară cu contele Albert de Hoditz. 
Soţul ei, un aderent mare al ştiinţei şi al artelor 
frumoase, dară, cu deosebire un admirator al an- 
ticităţii, i-a ars cadavrul conform obiceiului Ro- 
manilor pe rug, după toate ceremoniile, pe cari 
le aflasă în clasicii lui iubiţi şi în tot anul, la 
ziua morţii, repetă această ceremonie, 

'Trecură apoi 70 de ani până ce obveni 
iarăş o ardere a cadavrului: a fost poetul en- 
glez Shelley, care la anul 1821 cu ocaziunea 
unei excursiuni pe mare lângă Neapole, își 

aflase moartea, și pe care prietinul său Lordul 
Byron îl înmormântă „după obiceiul Romanilor“. 
Şi cazul acesta însă provocà la înțelepţii tim- 
pului aceluia numai interesul curiozităţii şi nici 
lui Iacob Grimm nu-i umblă mai bine, când la 
anu! 1849 întrun discurs, tinut la academia re- 
gească de ştiinţe din Berlin, arătă avantagiile 
înalte şi estetice ale „groapei de flacări“. 

Cinci ani mai târziu Dr-ul Trusen din 
Neisse edă o scriere, în care el, ca primul me- 
dicinist al timpului său, arată pericolele cimi- 
teriilor pentru viaţa şi sănătatea omenimei şi 
in care pentru încunjurarea şi evitarea lor reco- 
mandă reîntoarcerea la arderea cadavrelor. 

Dară abia 20 de ani mai târziu străbate 
teoria arderei cadavrelor şi în praxză; se fac 
reuniuni şi la anul 1876 se deschide primul cre- 
matoriu in Milano. La anul 1878 se deschide 
în Gotha, care rămâne unicul în Germania până 
la 1892; atunci se deschide unul în Heidelberg 
şi la 1898 în Iena. In ultimii ani s'a sporit apoi 
numărul. i 

In celelalte ţări arderea cadavrelor a pro- 

gresat mai tare, cu deosebire în Italia, unde de 
prezent sunt cam la 50 de crematorii. Recu- 
noscută prin lege de stat este arderea cadavrelor 
în: Italia. Şviţera, Franţa, Anglia, Danemarca, 
Şvedia şi Norvegia și în statele unite ale Ame- 
ricei de nord; mai mult se foloseşte şi practi- 
zează în laponia, unde aproape jumătate dintre 
răposaţi se ard, — se întelege in forma cea 
mai primitivă, care“e împreunată cu cheltuieli 
foarte mici, așa că sunt reuniuni, cari pentru 
un caz nu socotesc mai mult, decât după va- 
loarea banilor noştri Cor. 1:20. 
In contra arderei cadavrelor contrarii aduc 
şi se provoacă la multe şi de toate, cari se pot 
reduce la două cauze şi anume: 1. cauză de na- 
tură îuridică, şi 2. cauză de natură religioasă. 





1. Cei cari se folosesc de cauza de natură 
iuridică susţin, că s'ar înmulţi omorurile şi in 
special s'ar înmulți omorurile prin înveninare; şi 
anume zic ei, că un cadavru înmormântat se 
„poate eshumă totdeauna; şi chiar, dacă s'a dis- 
compus total, totuş şi după mai mulţi ani se 
poate constată veninul şi se poate pedepsi uci- 
gaşul. Dacă de fapt aceasta ar fi așa, atunci 
hotărît obiecţiunea aceasta ar fi foarte la loc, 
și nu s'ar puteă trece peste ea cu vederea. In 
realitate însă lucrul stă altcum. Căci abstrăgând 
dela numărul cel mic al eshumărilor, (pe baza 
datelor statistice cade cam aproape pe 700,000 
de înmormântări 1 (una) eshumare) — scade 
numărul acesta şi prin faptul, că foarte de multe 
ori nu s'a putut constată moartea prin înve- 
ninare. 


2. Mulţi susţin, că prin ardere s'ar sdruncină 
credința creştinească în popor. Cu obiecţiunea 
aceasta s'a ocupat și forul cel mai înalt biseri- 
cesce din Germania, aşa numită „conferenţa bi- 
sericească din Eisenach“, care a recunoscut și 
decretat, că arderea morţilor nu stă în contra- 
zicere cu nici o poruncă a lui Dumnezeu şi cu 
nici un articlu al credinţei, creștine. 

Afară de cauzele acestea două principale 
se fac Incă şi obiecţiuni de natură estetică. Şi 
anume susţin contrarii de categoria aceasta, că 
se pierde toată poezia mormântului, că nu s'ar 
mai puteă vorbi de somnul cel dulce ai morţilor 
etc. etc. 


E adevărat, cine inghenunchiază lângă mor- 
mântul înfrumsețat cu flori, vede pe mort tocmai 
aşa, cum l-a văzut înainte de înmormântare. 
Dară dacă s'ar delătură deodată pământul ce 
acopere sicriul (şi sunt numai vre-o câteva, urme 
de pământ), speriat ar fugi şi nu s'ar mai in- 
toarce nici când la locul acela; căci în lumea 
aceasta nu există priveliște mai înfiorătoare, decât 


cadavrul, care a stat şi numai câteva săptămâni 
în pământ. 





„TARA NOASTRA: 


„Ei ş'apoi pacea cea vecinică a cimiterului ?*. | 


In celea mai multe cimitere (după ce sau um- 
plut locurile destinate pentru groape) după 20, 
cel mult 30 de ani se desfundă gropile, pentru 
cari nu se solveşte din nou, se scot oasele, și 
se pun într'o groapă comună, ca să se facă loc 
la alţii. Din timp în timp procesul acesta se re- 
petează, până când numai există nici o urmă 
de osăminte 

Dară apoi în oraşe mari, cari sunt în con- 
tinuă, creştere și desvoltare? 

De câte-ori nu se întâmplă, că nu se poate 
respectă liniştea morților din cauza circulaţiunei 
şi extinderei celei mari? Strade noauă şi drepte, 
drumuri ferate, apaducte şi canalizare, cari nu 
se opresc la zidurile cimiterului şi curând se 
schimbă toată priveliştea. Pe locul unde „morții 
îşi dorm somnul lui“ e o gălăgie şi o umblare 
ne mai pomenită, întocmai ca într'un furnicar 
răscolit de curând. 

Cu cât nu este modul arderei mai estetic! 

In capela crematorului sicriul acoperit cu 
flori şi cununi, pe cari le-au depus stima şi dra- 
gostea faţă de cel mort, e aşezat pe un catafalc, 
care e încunjurat de palmieri şi alte flori exotice. 
După ce s'au adunat familiarii reposatului, se 
face ceremonialul înmormântărei după ritul fiecă- 
ruia. Sfârşindu-se serviciul divin, sicriul se cufundă 
prin o deschizătură la vale. După ce a dispărut 
preste deschizătură se aşează mechanice o ușă 
— cripta e închisă. Şi spun cei cari au fost de 
faţă la aceasta, că momentul acesta e aşa de 
evlavios, încât nu-l poţi uită nici când şi ai îm- 
presia, cu mortul și-a luat rămas bun şi a plecat 


pe calea cea lungă a veciniciei. (Va urma) 


ŞTIRI. 


Şicanele ungurilor. Ziarele din Ro- 
mânia scriu: În urma atitudinei patrio- 
tice a medicilor români, autoritățile ma- 
ghiare fac toate dificultățile și mizeriile 
posibile, călătorilor, care intră în ţară 
prin gara Predeal. Joi trenul ace- 
lerat a fost întârziat într'adins o oară 
întreagă. La sosirea îi: gara Predeal, po- 
liţia ungurească în cap cu poliţaiul Kurg 
a oprit pe călători de a descinde din 
vagoane sub pretext că n'au jandarmi 
suficienți pentru pază. Publicul a fost 
nevoit să stea o jumătate de oară în 
tren. In urma intervențiilor energice a 
poliţaiului nostru Boantă şi şefului gărei, 
pasagerii au putut descinde. La vizitarea 
paşapoartelor sau tăcut noi şicane pa- 
sagerilor întârziindu-i cu viza. D. mi- 
nistru de interne I. Brătianu, care se 
află pe peronul gării, în urma raportului 
dat de poliţaiul nostru, a anchetat în 
persoană cazul, convingându-se de ve- 
racitatea faptelor. 

o 

La gimnaziul unguresc din Orăştie s'au în- 
scris ăst an 292 ştudenţi faţă de 300 din anul 
trecut. Având în vedere că în anul trecut între 
cele 300 erau 76 români, lipsa românilor nu a 
scăzut decât cu 8 numărul total al elevilor. 

Şi între cei 292 de acum se află înscriși 10 
români, primiţi cu condiţia că se va aplană cumva 
pricina cu religia. 

Auzim că unii elevi, pentru a rămânea aci, 
ar fi adus declaraţia dela părinţii lor, că îi lasă 
să înveţe religia la reformaţi... ceeace e deo- 
potrivă cu părăsirea credinţei părinţilor lor. (Sunt 
copii de funcţionari dela așezăminte de stat, cari 
şi aşa ai lor erau.) Foaia maghiară din loc află 
că din punctul de vedere al părinţilor români, 
de a nu lăsă copiii să înveţe religiunea în ungu- 
reşte, e o „forţare* (siluire) necuminte pe lângă 
care „caravana“ trece înainte!.., („Lib.“) 

Nou Preot în Selişte. Duminecă în 12 Sept. 
s'a instalat de preot în Selişte di. I. Popa, fost 
preot în Cristian. Instalarea a condus-o proto- 


pepul Sibiiului dr. I Stroia, ca esmis consistorial. 
ó 


Triumvirat de pe Țara Oltului scos dela ad- 
ministrarea „fondului grănițeresc“ din Sibiiu. La 
timpul său am publicat şi noi neîntărirea alegerii 
de prezident al „Comitetului grăniţeresc“ din Si- 
biiu în persoana d-lui Dr. Nicolae Șerban de 
Voila, şi acuma primim ştirea că nici alegerea 
de membri ai comitetului Jacob Macaveiu şi 
Maximilian Receanu nu a fost aprobată din partea 
ministerului de culte. 

o 

Statistică înspăimântătoare. După raportul 
delegaților patriarhatului armean, asupra ma- 
sacrelor din Adana și Alep, au fost ucişi 18,839 
de armeni; deasemeni au fost uciși 1,250 de greci, 
850 syrieni şi 442 chaldeeni; peste tot, au fost 
omoriţi 21,361 oameni, fâră să mai socotim pe 
răniţi şi pe ceialalţi locuitori, femei şi copii în 
cea mai mare parte, morţi de foame şi de tot 
felul de privaţiuni. 

Şi ce a făcut Europa civilizată, Europa vea- 
cului XX-lea, în faţa acestor măceluri înspăimân- 
tătoare? Cum a ajutat pe semenii noştri morţi, 
pentru singura vină că au fost creştini? 

A trimis câteva corăbii de răsboi pe lângă 
coaste, ca şi cum tunurile lor ar fi împedecat 
pe masacratori să-şi urmeze opera sălbatecă, la 
câteva sute de metri!.. Și atât. Vapoarele s'au 
reintors, Europa a uitat repede, cum uitase ma- 
sacrele din 1895-96, când sute de mii de Armeni 
şi-au găsit o moarte înspăimântătoare, — și fa- 
natismul musulman pută să reinceapă, în plină 
libertate, opera lui de satan. Și când o crimă 
singuratică se întâmplă în Creta, când un mu- 
sulman luat la ceartă cu un locuitor creştin e 
rănit sau omorit, Turcia protestează, trimite note 
diplomatice puterilor şi Europa se emoţionează. 
Iată dreptatea omenească l.. 

o 

Primul ministru al Angliei bătut de sufra- 
gete. Sufragetele din Londra au făcut o demon- 
straţiune violentă la locuinţa de vară a primului 
ministru Asquith. Pe când acesta se duce la bi- 
serică, sufragetele s'au luat după el, l-au insultat 
cu cuvinte grave şi în urmă l-au lovit de mai 
multe ori. După aceea s'au dus la locuinţa lui, 
unde i-au spart ferestrele dela sufragerie. Voind 
să năvălească în locuinţă, poliţia le-a pus pe fugă. 

O 

Carte aprobată. Opul catehetic „Prelegeri 
metodice din istorioare biblice“, de Nicolae Crâş- 
mariu, s'a aprobat şi recomandat cateheţilor ca 
manual ajutător la propunerea materiei biblice 
prin consistoriile din Arad sub Nr. 8665/1908, 
din Oradea-Mare sub Nr. 14/1909 şi din Sibiiu 
sub Nr. 7723 ex 1909. Cartea se poate procură 
dela autor, în Baraczháza, librăria arhidiecezană 
din Sibiiu şi cele mai însemnate librării din ţară. 
Preţul e de 4 cor. plus 20 fil. porto. 

o 

Cook sau Peary? La câteva zile după te- 
legrama care anunţă lumii că medicul american 
Cook a descoperit Polul nordic, — soseşte o 
altă telegramă în care se spune că şi maiorul 
american Peary a descoperit polul nordic. Cook 
îl descoperise la 21 Aprilie 1908, Peary la 6 
August. 

Cook, auzind despre întoarcerea lui Peary, 
şi-a exprimat mulţumirea că acum va puteă da 
lumii o dovadă eclatantă că a descoperit polul 
nordic. Peary trebue să fi găsit acolo urmele lă- 
sate de el, precum şi stindardul american! Peary, 
auzind, la întoarcere, despre expediţia lui Cook, 
a declarat că n'a găsit la polul nordic nici o 
urmă lăsată de Cook şi nu crede că Cook a 
descoperit polul nordic. Punctul acesta, necu- 
noscut până acum, a fost descoperit de el şi 
numai de el! 

Lumea se pasionează acum de chestia cine 
a descoperit polul nordic: Cook sau Peary? Cook 
n'avea altă mărturie, în afară de observaţii şti- 
ințifice, decât prezenţa unor eschimoși. Se speră 
că Peary va fi fost mai prevăzător; acuma se 
constată, însă, că nici Peary n'are altă mărturie.. 

Pressa şi cititorii ei s'au inpărţit în două ta- 
bere mari: o tabără crede în Cook, cealaltă în 
Peary. 
„Le Matin“ din Paris publică o dare de 
seamă a exploratorului Peary. Acesta povesteşte 
cum a ajuns până la gradul 88, după ce şi-a asi- 
gurat ajutorul alor 5 esehimoși, cărora le-a promis 


daruri de mare valoare. In regiunea gradului 88 de |! 


latitudine, cursa soarelui eră aproape orizontală, 

Expediția s'a degajat de tot materialul inutil 
spre a puteă ajunge cât mai departe. In unele 
regiuni a fost nevoe să se croiască un drum prin 
ghiaţă. Presiunea gheţei eră atât de mare încât 
se putea distinge sgomotul produs de izbitura slo- 
iurilor. Ghiaţa devenea din ce în ce mai com- 
plectă şi mişcarea ei incetă, 

Cook s'a dovedit de un rival foarte nobil. 
EI a adresat ziarului american „New-York Herald“ 
telegrama următoare: 

„Vă rog să comunicaţi d-lui Peary felici- 
tările cele mai călduroase pentru izbânda sa. 
Acuma e sigur că Americei i-se cuvine gloria 
că s'a decoperit Polul Nord. Peary a inregistrat 
la activul său un frumos rezultat şi 2 rezultate 
se înțelege că fac mai mult decât unul. Opera 
realizată pe o cale diferită de a mea va deschide 
drumul spre regiuni necunoscute pănă acuma. 
Și opera lui Peary va rămâne în analele de ex- 
ploatare ale Polului Nord“. 

Nu tot aşa Peary. Acesta continuă să con- 
teste descoperirea polului nordic din partea lui 
Cook, acuzându-l că s'a înţeles cu eschimoşii 
care l-au însoţit. 

Cook publică în ziarul „Le Matin“ un răs- 
puns la aceste atacuri spunând, între altele, că 
e absurd a afirmă conivenţa sa cu 2 eschimoși. 
Eschimoşii sunt oameni liberi, cari se duc în ex- 
pediții cu acela care îi plătește mai bine. Cook 
mai spune că nu el a luat proviziuni lui Peary, 


prin acele părţi îndepărtate ale Nordului eră 
să-l caute pe el, pe Cook, căci lumea nu mai ştiă 
nimic despre el de multă vreme. Cook afirmă la 
sfârşitul articolului său că l-a rugat pe savantul 
danez, Sverdrup să echipeze o expediţiune pentru 
a află pe cei doi eschimoși „complezanţi“ despre 
cari vorbeşte Peary. Cook va plăti el cheltuelile 
expediţiunii. Documentele definitive, Cook le va 
pune la dispoziţia publicului, când va sosi timpul, 
dar să nu i-se ceară să facă aceasta acum, de 
dragul unor persoane particulare, 


De altă parte, ziarele germane publică o 
declaraţie interesantă a directorului coloniilor 
germane, Weissart, un prietin personal al lui Peary. 
Intrebat fiind ce fel de caracter are amicul său, 
a spus că e un om de o energie nebună. £ sigur, 
că Peary nu sufere să aibă nici un concurent. 
„Nu mă îndoese un moment, a spus Weissart, că 
dacă Peary l-ar fi întâlnit pe Cook la Polul Nord, 
desigur că l-ar fi împuşcat fără nici o ezitare. 
Greșala lui Peary e că el a luat cu sine la fie- 
care expediţiune mai mulţi ingi decât trebuiă. 
Astfel el a luat odată cu sine pe nevastă-sa şi 
pe o moașe“. 

„New-York Herald“ publică o telegramă a 
lui Peary, prin care acesta comunică următoa- 
rele: „Eu nu cred că „New-York Herald“ va su- 
feri să fie indus în eroare de Cook, Tot odată 
vă comunic că Cook încearcă să înşele publicul. 
Eu am probe foarte serioase in sprijinirea acestei 
declaraţiuni şi le voiu produce“, 


Societăţile ştiinţifice păstrează o rezervă cum- 
pănită. Inainte de a se declară, aşteaptă ca cei 
doi rivali să-și publice rezultatul cercetărilor lor, 
ca pe baza aceasta să poată constată cine a 

"PARA NOASTRA: 


| fost la polul nordic: Cook sau Peary... sau amân- 
i doi... Sau, poate, nici unul? 
[=] 

Moartea miliardarului american Harriman. 
În America a murit zilele aceste Edward Har- 
riman, „regele drumurilor de fier“, Incetarea din 
viaţă a acestui mare întreprinzător a provocat 
o panică nu numai pe piaţa americană, dar şi 
pe piaţa din Englitera. 

Incă nu murise Harriman, ci numai se au- 
zise că e bolnav grav, și deja lumea financiară 
internaţională intrase în mari griji, cu privire la 
consescinţele dispariţiunei miliardarului. Sunt acum 
10 ani când mai întâi incepi să se vorbească de 
acest E. Hariman, și eră socotit în rândul grupu- 
rilor Rockefeller, Morgan, Vanderbilt, Hill şi Gould. 

Obiectul principal de speculaţiune al lui Har- 
riman erau drumurile de fer. Din lungimea to- 
tală de peste 300,000 de kilometri cât au C.F. 


Americane peste 250,000 de kilomatri se găsesc. 


în mâinile a 10 companii. Hariman poseda linia 
Union Pacific, cea mai lungă dintre toate liniile 
ferate americane. Geniul lui Harriman s'a do- 
vedit superior atât pe terenul financiar cât şi pe 
cel administrativ. El a sporit greutatea medie u 
locomotivelor sale dela 61 la 82 de tone, puterea 
de transport a vagoanelor dela 26 la 36 de tone; 
încărcătura medie a unui tren e de la 287 la 
429 tone. A schimbat şinele, înlocuindu-le cu al- 
tele din cele mai rezistente. Consecințele acestor 
întocmiri au fost că veniturile brute au crescut 
dela 34.3 milioane de dolari (1889) la 76 mili- 
oane dolari (în 1908), iar venitul curat de la 
9 şi jum mil. la 35.7 milioane de dolari. Divi- 
dendele au fost de 12 la sută până la anul curent, 
când Harriman le fixase numai pe 10 la sută. 


Mai fecundă în consescinţe decât această 
muncă intensivă administrativă a fost acţiunea 
lui financiară, ce tindeă la concentrarea într'o 
singură mână a tuturor drumurilor de fier ame- 
ricane, In America e interzisă prin lege jonc- 
ţiunea drumurilor de fier pentru urcarea tarifelor. 
Dispoziţiunea aceasta a legiuitorilor Harriman 
a ocolit-o, cumpărând cât mai multe acţiuni de 


"ale companiilor ce aveau legătură cu liniile sale. 
ci acesta i-a luat lui. Scopul călătoriei lui Peary | 


Astfel a cumpărat până acum câteva zile ac- 
țiuni de 725 milioane de franci ceeace repre- 
zintă o sumă de 125 de milioane peste întregul 
comerţ al Europei cu America de Nord. Dar fiindcă 
această prodigioasă activitate eră opera perso- 
nală a lvi Harriman, se pune întrebarea la New- 
York şi la Londra, unde sunt îngrămădite actţi- 
unile lui Harriman, cât vor scădea cănd vor inundă 
pieţele internaţionale şi ce catastrofă vor produce? 
© 


Convocare. Onor. membri ai desp. V. Să- 
lişte al „Asociațiunei pentru lit. rom. şi cultura 
poporului român“ precum şi toți sprijinitorii ei 
sunt învitaţi prin aceasta la adunarea generală 
ordinară ce se va ținea Duminecă în 6/19 Sept. 
a. c. la 2 ore p. m. în sala școalei din Sibiel, 
cu următorul program 1. Deschiderea adunării. 
2. Raportul general al comitetului. 3. Raportul 
cassarului. 4. alegerea unei comisiuni pentru cen- 
zurarea socotelilor. 5. Alegerea unei comisiuni 
pentru înscrierea de membrii noi şi încassarea 
taxelor 6. Disertaţiunea despre „Sava Brancovici“ 
de dr. loan Lupaș, administrator protopop în Să- 
lişte 7. Disertaţiunea „Despre obiceiuri poporale 
din Macedonia“ de Cristea Geoagea stud. în fi- 
lozofie 8. Raportul comisiunilor și hotărâre asupra 
lui 9. Dispoziţii pentru autentificarea procesului 
verbal al adunării. Sălişte la 14 Septemvrie 1909 
Dr. Calefariu, dir. desp. A. German, secr. desp. 

o 

Noui cărţi de şcoală. Am onoare a Vă 
aduce la cunoştinţă, că în colaborare cu mai 
mulţi învăţători am hotărît să întocmesc pentru 
şcoalele primare o serie complectă de cărţi de 
cetire pentru limba română pe baza principiilor 
şi îndrumărilor noului plan ministerial. 





Tiparul tipografiei Arhidiecezane în Sibiiu. 

Tendinţa. ce se observă la autorii noştri 
de cărți didactice pentru şcoalele primare, de a 
se conformă noului plan ministerial, ne-a deter-. 
minat şi pe noi a face acelaş lucru şi la cărţile: 
de cetire pentru limba română. Lucrul acesta. 
se impuneă şi până acum prin insug faptul su-! 
periorităţii principiilor pedagogice, pe cari se în» | 
temeiază planul ministerial. Azi se impune şi 
mai mult prin noua situaţie a școalelor româă- 
nești faţă de stat. Astfel lucrarea noastră credem, 
că nu poate [i decât binevenită pentru invăță=` 
torii noștri. 

Faţă de celelalte manuale existente, căr-! 
tile noastre credem, că prezentă avantagii și din 
alte puncte de vedere. 

Inovaţiile introduse de noi sunt următoarele: 

1. Pentru a face cărţile mai atrăgătoare 
pentru elevi și pentru uşurarea intuiţiei am întrodus 
numeroase ilustraţii cât se poate de bine executate, | 

2. Materialul prelucrat, proza ca şi poe. 
ziile, este cu totul nou. In punctul acesta ne-am 
(inut strict de principiul, că cartea de cetire nu 
are să servească scopuri laterale, ca gramati- | 
zare, aglomerarea enciclopedică de cunoștințe | 
Şi nici chiar substrat exclusiv pentru educaţia: 
religioasă-morală. La bucăţile în proză ne-am 
silit să dăm o limbă frumoasă, uşoară şi uni- 
formă românească și unde numai s'a putut, am 
întrodus piese originale sau prelucrate după cei; 
mai buni povestitori ai noştri, (Ispirescu, Stăn- | 
cescu, Coşbuc, Ciocârlan, Brătescu-Voineşti ete.) 
In special la poezii am înlăturat balastul tradi- 
tional de poezii neindemânatice ad-hoc pregă-; 
tite pentru cărţile de cetire şi în locul lor am 
întrodus poezii uşoare din literatura noastră mai | 
nouă, dând preferinţă poeţiler de naştere dela 
noi din Ungaria (Coşbuc, losif, Goga, Soricu, 
Ecat. Pitiş, ete.) 

3. In lipsa unei literaturi speciale pentru. 
copiii noștri și având în vedere faptul că terenul ; 
limbei române se va restrânge în mod simţitor ; 
în şcoală, am voit, ca cărţile noastre să poată 
servi și ca lectură privată de casă pentru copiii 
noștri. Ceeace nu se mai poate face în şcoală, 
doream ca să se poată face de aci înainte acasă. 
Din cauza aceasta am dat o dimensiune ceva 
mai mare cărţilor noastre, fără de a ridică în 
schimb preţul cărţii. 

4. In ceeace priveşte gruparea pieselor de 
cetire incă am întrodus o inovaţie. Până atunci, 
până ce nu se va lucră un program analitie 
(állandó tanmenet) și pentru şcoalele românești | 
şi în special pentru limba română, nu se va 
puteă da o grupare potrivită după principiul con- 
centrărei. Din acest motiv am grupat bucăţile 
de cetire după afinitatea cuprinsului și anume . 
fiecare categorie (povestiri moraie, basme, icoane | 
din natură etc.) în secţii deosebite. 

5. Adausurile recapitulative de gramatică | 
le-am înlăturat rezervându-le pentru un manual i 
deosebit de gramatică pentru toate clasele. Ma- 
nualele noastre vor apăreă în ordinea următoare: 
1. Cartea de cetire pentru clasa III. 2. Cartea 
de cetire pentru clasa IV. 3. Cartea de cetire 
pentru clasa V—VI. 4. Cartea de cetire pentru 
clasa Il. 5. Abecedarul pentru clasa I. 

Am început cu manualul pentru clasa IHI, 
fiindcă mai ales dela această clasă în sus sa 
simţit lipsa unor cărţi de cetire corăspunzătoare 
timpului, Până acun a apărut cartea de cetire 
pentru clasa lII, care poate fi deci introdusă în 
şcoală deja cu inceputul acestui an școlar. În 
curând vor apăreă şi celelalte manuale. In spe- 
ranţă, că lucrarea noastră va înlesni munca in- | 
văţătorului şi va ridică şi nivoul învăţământului 
limbei române în şcoalele primare, ne luăm voie- 
a recomandă atenţiei D-Voastră cărţile noastre. 
Brass6-Braşov, în 20 August st. v. 1909. Nicolae 
Sulică, profesor. 

